# Indkaldelse til møde i forældreforeningen tirsdag d. 8. januar 2019 kl. 19

Dagsorden

Godkendelse af dagsorden

* Godkendt

Afbud til mødet

* Deltagere: Marie, Janne, Sus, Jack, Joan, Katrine, Mette
* Afbud: Dorthe, Bo

Opfølgning fra sidste møde

* Kort evaluering på juletræsindsamling (2.900 kr)
	+ 28 mødte op – super flot fremmøde, og vi var kun 1 ½ time om det.
	+ Flot indtjening set i lyset af at vi havde undladt at husstandsomdele flyers forinden. Måske vi næste år kan uddele flyers sammen med Kirkebladet? Og ellers må vi vurdere om der er kræfter blandt spejdere og forældre til at gå rundt med juletræsflyers på forhånd. Vi formoder i hvert fald at indtjeningen vil være højere, hvis der omdeles flyers på forhånd.
* Dræning af spejdergrund
	+ Thyra har en kontakt til ’Søren i kommunen’, der ved noget om dræning på spejdergrunden. Joan foreslår faskine ved bålstedet. Mette foreslår at undersøge støttemuligheder. Marie følger op, specielt i forhold til hvem der har ansvaret for at sikre dræning.
* Bramstrupdag 5. maj 2019
	+ Forældreforeningen er inviteret til at sælge kage, kaffe etc til de fremmødte. Er der evt mulighed for at få juice/lign gratis/doneret som vi kan sælge? Måske vi kan spørge Sanne Lundsgaard Rasmussen (Mikkels mor)?

Sager til behandling

* Gruppetur herunder afgørelse ift. behov for køkkenhjælp fra gruppen
	+ Afholdes på Skovgården, Middelfart
	+ Mette står for indkøb (samme menu som sidste år)
	+ Ingen børn i køkkenet. Lederne skal informeres om at spejderne skal skrælle kartofler.
	+ Kage, pølsehorn og boller skal med på tilmeldingslisten (skal lederne sørge for)
	+ Sus foreslår vi får lavet en håndbog over hvad vi spiser, sponsorater etc., for vi glemmer det fra gang til gang.
	+ Mulighed for at få bageren til at sponsere en kage/brunsviger?
	+ Mette+mand, Katrine, Jack, Janne er i køkkenet. Joan og Marie evt om lørdagen.
* Generalforsamling
	+ Afholdes 24/1 2019 kl 17-19
	+ Bo og Dorthe trækker sig, resten af os er villige til genvalg (eller er slet ikke på valg)
	+ ForældreForeningen skal sørge for indkøb og tilberedning af pølser og brød til Generalforsamlingen. Marie køber, Jack sørger for tilberedning. Resten hjælper til i køkkenet ;-)
	+ Marie skriver årsberetning.
	+ Joan laver regnskab færdig senest 21/1-19 hvor hun gennemgår det med Gruppen, revisor etc.
* Julegaver/påskønnelse af lederindsats/fest
	+ Gave eller oplevelse? Og hvordan sørger vi for at det bliver sjovt for alle. Og hvem tæller som leder? Evt en fredag aften 17-22 i spejderhytten med noget mad for alle lederne og så inddrage de unge ledere også.
	+ Diskuteres videre på næste møde.
* Kirkeblade uge 9 næste gang i Nr Søby
	+ Er flyttet til uge 9 (i stedet for uge 5)
* Hønsefangning 2019, planlægning
	+ Dato rykket til slutningen af februar. Afholdes enten torsdag 21. eller 28. februar.
	+ Forplejning på dagen (pølser med brød og tilbehør) – det sørger Marie, Katrine og Joan for. Joan sørger for indkøb.
	+ Masker – hønse-Bjørn sørgede for drikke og væske sidste år, så Marie fortæller hønse-Michael at det forventer vi, han også gør.
	+ Der skal sendes tilmeldinger ud og jo flere der deltager, des bedre.
* Kontakt til forældre fremadrettet/adgang til medlemsoplysninger/Doodle
	+ Doodle fungerer ikke rigtigt, men måske det mere skyldes, at det stadig mest er ’Tordensskjolds Soldater’ der melder sig? Eller måske skal vi lave én Doodle pr arrangement (så folk ikke glemmer, de har meldt sig til)? Så når Marie laver mails til forældrene, får hun Janne til at lave en Doodle og sende til sig, der kan komme med i mailen.
	+ Skal vi skifte over til at man tilmelder sig pr sms?
	+ ForældreForeningens facebook side er ikke sexet nok, Hvad skal vi gøre. Efter alle slibrige og GDPR-inkompatible forslag er afvist, falder emnet.
	+ Når Bo stopper i ForældreForeningen, har vi en udfordring i at kunne sende ud til alle forældre på en opdateret mailingliste. Vi må bede Lena udsende for os fremadrettet.
	+ Janne laver Doodle for uge 9 Kirkeblade.

Emner til næste møde

* Konstituering, velkomst til alle de nye, der er blevet valgt ind i ForældreForeningen
* Hønsefangning
* Bramstrupdag 5/5
* Sommerfest

Dato for næste møde

* Et sted mellem 4. og 8. februar. Aftales endeligt på Generalforsamlingen

Evt.

* Joan har modtaget ansøgning om støtte til uddannelse på 9.080 kr. ForældreForeningen vælger at dække hele beløbet i stedet for kun 50%, da vi i år har haft en god indtjening til spejderne.